Gilberts Gotfrīds
Gilberts Džeremijs Gotfrīds (angļu: Gilbert Jeremy Gottfried, dzimis 1955. gada 28. februārī, miris 2022. gada 12. aprīlī) bija amerikāņu estrādes komiķis un aktieris. Plašu publicitāti ieguva pēc papagaiļa Jago tēla ierunāšanas Volta Disneja animācijas filmā "Aladins" (1992). Viņš bija zināms arī ar lomām tādās filmās kā Problem Child (1990), Problem Child 2 (1991), Look Who's Talking Too (1990), un The Adventures of Ford Fairlane (1990). Gotfrīds dzimis nereliģiozu ebreju ģimenē.